### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 27. august 2025 har vedtaget Magistratens foranstående indstilling af 19. august 2025.

Socialistisk Folkepartis og Enhedslisten de Rød-Grønnes byrådsgrupper og Nicolai Lauritsen kunne ikke tiltræde indstillingens beslutningspunkter 1 og 2.

Radikale Venstres og Alternativets byrådsgrupper kunne ikke tiltræde indstillingen.

###

BESLUTNINGSFORSLAG FRA KF OG M

De senere år er kapaciteten i parkeringshuse i midtbyen øget markant. Der er tilført ca. dobbelt så mange p-pladser i p-huse, som der er fjernet gadeparkeringspladser.

Der er derfor altid mindst 500 ledige pladser i p-husene.

I den grønne mobilitetsplan blev det vedtaget, at byrådet ønsker, at der skal ske mere parkering i p-husene og mindre på gaden, så byens rum kan forskønnes til gavn for borgere og erhvervsliv. Planen lægger op til, at "skabe flere pladser til korttidsparkering til gavn for både de handlende og butikkerne inden for Allégaderingen". Det blev i den forbindelse vedtaget, at der parallelt skulle ses på takstsystemet for parkering i p-husene i 2026.

For at sikre den bedst mulige incitamentsstruktur for at lykkes med Mobilitetsplanens intention om at skabe en mere fredelig midtby, er det oplagt at gøre det mere attraktivt at parkere i byens p-huse ved at sænke taksterne.

Byrådet beder derfor forvaltningen om, at materialet, der skal fremlægges til politisk behandling ved genbesøget af takstsystemet i 2026 tager udgangspunkt i et ønske om, at sænke prisen på parkering i kommunale p-huse med 50%.

Sænkningen af taksterne finansieres ved, at der må forventes væsentligt flere biler i p-husene, dels når taksterne sænkes, dels i forbindelse med implementeringen af non-emissionszonen, hvilket vil generere større indtægter fra kommunens p-huse.

Der er aldrig længere end 300 meter fra det nærmeste p-hus til en given destination inden for Allégaderingen.

I forlængelse af revideringen af kommunens takster påbegyndes en dialog med byens privatejede parkeringshuse, med henblik på at sikre sammenhæng i priserne og den få den bedst mulige infrastruktur for kommunens borgere på tværs af kommunale og private p-huse.

Derudover forpligtes MTM til hurtigst muligt at oprette den i Mobilitetsplanen vedtagne waywinding og lave en online løsning, så aarhusianerne altid kan se hvor der er ledige pladser.

På vegne af Det Konservative Folkeparti og Moderaterne

Sam Nielsen.

INDSTILLING FRA MAGISTRATSAFDELINGEN FOR TEKNIK OG MILJØ

### Resume

Det Konservative Folkeparti og Moderaterne har fremsat forslag om at halvere prisen på parkering i kommunale P-huse.

Herudover foreslås det, at der påbegyndes en dialog med byens privatejede parkeringshuse, med henblik på at sikre sammenhæng i priserne og få den bedst mulige infrastruktur for kommunens borgere på tværs af kommunale og private p-huse.

Endelig forslås det, at Teknik og Miljø forpligtiges til hurtigst muligt at oprette den i Mobilitetsplanen vedtagne wayfinding og lave en online løsning, så aarhusianerne altid kan se, hvor der er ledige pladser.

Der lægges op til, at forslaget kan indgå i den kommende proces omkring oplæg til en ny grøn parkeringspolitik 2026.

### Beslutningspunkter

Det indstilles:

At 1) forslaget om halvering af prisen på parkering i kommunale p-huse indgår i proces omkring oplæg til en ny grøn parkeringspolitik i 2026.

At 2) Teknik og Miljø indleder dialog med de private parkeringshuse omkring oplæg til ny grøn parkeringspolitik.

At 3) Redegørelse for implementering af Zehnia Petersen tages til efterretning.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 09-04-2025

Matthias Kristiansen: 17

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 9. april 2025 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 19-08-2025

Matthias Kristiansen: 5

Fremsendes til [adresse] med bemærkning, at Magistraten i mødet den 19. august 2025 anbefaler, at byrådet tiltræder Magistratsafdelingen for Teknik og Miljøs indstilling af 5. august 2025.

Alternativet kunne ikke tiltræde indstillingen.

Socialistisk Folkeparti tog forbehold.

Dan Bach deltog ikke i sagens behandling.